Publication: Magyar Közlöny
Issue: MK-2003-42 (Year: 2003, Number: 42)
Era: 1990-2004
Section: 10. számú melléklet a 44/2003. (IV. 26.) FVM rendelethez
Paragraph Index: 1790

7. Megfigyelések 7.1. A nehezen hamvadó minták esetén a következõ eljárást kell követni. Egy legalább három órán át tartó kezdõ hamvasztás után, a mintát lehûtjük és néhány csepp 20%-os ammónium-nitrát oldatot adunk hozzá (óvatosan elkerülendõ a hamu kiszóródását vagy összeállását). Szárítás után folytassuk a hamvasztást. Az eljárást addig kell ismételni, míg a hamvasztás teljes nem lesz. 7.2. Abban az esetben, ha a 7.1-ben leírt kezelés nem hajtható végre, a következõ eljárást alkalmazzuk: a háromórás hamvasztást követõen, a hamut vegyük fel meleg vízben és szûrjük kis méretû hamumentes szûrõn. Hamvasszuk el a hamumentes szûrõt tartalmával együtt, az eredeti tégelyben. A szûrletet tegyük a lehûtött tégelybe, és szárazra párlás után hamvasszuk, majd mérjük. 7.3. Olajok és zsírok esetében, mérjünk be 1 mg pontossággal 25 g mennyiségû mintát egy megfelelõ méretû tégelybe. Helyezzünk bele egy hamumentes szûrõpapírcsíkot gyújtsuk meg és égessük el a mintát. Égetés után nedvesítsük meg a lehetõ legkevesebb vízzel. Szárítás után hamvasszuk az 5. pont szerint. XVII. Sósavban oldhatatlan hamutartalom meghatározása

Source: https://magyarkozlony.hu/hivatalos-lapok/69b88ec8e02037a8d3637eee652ef17e0ba2ad2b/dokumentumok/e4451c379dbc96be3daac423580de092693182bb/letoltes